на плановете от органите на съответното по-ниско равнище. Като цяло системата на планиране в КНР води до насочване на ресурси към сектори, определени от правителството за стратегически или за важни в друго отношение за политиката, вместо да бъдат разпределяни съгласно пазарните сили (29).
 (66)
 ПКНР стриктно контролира и регламентира волфрамовата промишленост. Това се потвърждава и в 13-ия петгодишен план за промишлеността на цветните метали и 13-ия петгодишен план за минерални ресурси, но също така и в законите относно минната дейност и преработка, износа и инвестициите във волфрамовата промишленост.
 (67)
 В 13-ия петгодишен план за минерални ресурси волфрамът е посочен като един от 24-те стратегически минерали, които са: „ключови елементи в макроконтрола, надзора и управлението на минералните ресурси“ (30). В плана също така се ограничава общия обем на добива на волфрам до 120 000 тона годишно (31) и се предвижда да се стабилизира мащабът на минната дейност, както и да се консолидират базите за запаси от волфрам в южната част на Jiangxi, Hunan (Chenzhou). Освен това в него се определя цел за средни по размер мини, които да представляват над 12 % от всички мини, и се предвижда концентрация на предприятията и разработването на големи и средни по размер мини, които са конкурентоспособни на пазара (32).
 (68)
 В 13-ия петгодишен план за промишлеността на цветните метали се поставя цел „да се подобрят ограниченията върху производството и механизмите за защита на стойността, приложими за волфрама и др.“; [и] разумно да се коригират и контролират показателите за обема на минната дейност (33).
 (69)
 В допълнение волфрамът е включен в списъка с продукти, предмет на износни мита (34), изисквания за лицензиране на износа (35), както и държавна търговия (36). Това, наред със строгия контрол върху производствените квоти, както и големите резерви, които се съхраняват от Държавния резерв (37), позволяват на ПКНР да упражнява контрол върху предлагането на волфрам в Китай.
 (70)
 Така беше установено, че ПКНР разполага с публични политики, които оказват влияние върху силите, действащи на свободния пазар, във връзка с производството на волфрам и волфрамови електроди за заваряване. Тези мерки не позволяват на пазарните сили да действат нормално.
 (71)
 Освен това Комисията отбелязва, че въпреки че не е било наложително да извършва анализ относно суровините, използвани в производството на продукта, предмет на прегледа, за да установи, че публични органи оказват влияние върху силите, действащи на свободния пазар в сектора за производство на волфрамови електроди, тя е установила, че основната суровина, амониев параволфрамат, е предмет на лицензиране на износа в Китай (38).
 (72)
 Лицензите за износ бяха признати в Описа на ограниченията за износ на промишлени суровини на ОИСР като вид ограничения на износа (39). Лицензите за износ позволяват на правителството да контролира износителите и количествата изнасяни стоки (40), което му дава възможност да ограничава износа значително чрез задържане на продуктите на вътрешния пазар. На свой ред това може да доведе до увеличено предлагане, което не е задължително свързано с повишено търсене, което може да предизвика спад в цените на вътрешния пазар. Това може да сочи към нарушение под формата на непряко субсидиране